b'\n_START_ARTICLE_\nBombningen af Libyen (april 1986)\n_START_SECTION_\nOptakt\n_START_PARAGRAPH_\nBombeangrebet var afslutningen p\xc3\xa5 en periode med eskalerende geng\xc3\xa6ldelsesaktioner mellem USA og Libyen._NEWLINE_Efter flere \xc3\xa5r med mindre sammenst\xc3\xb8d p\xc3\xa5 grund af libyske territorialkrav over Store Syrte (Sidrabugten), et stykke vand der r\xc3\xa6kker langt ind i internationalt farvand. Et andet stridsm\xc3\xa5l var den p\xc3\xa5st\xc3\xa5ede libysk st\xc3\xb8ttede terror der blev udf\xc3\xb8rt af specielt Abu Nidal-gruppen, i Rom og Wien d. 27. december 1985. USA sendte en hangarskibsgruppe til regionen og forberedte et bombeangreb som straf. Den 24. marts var der mindre sammenst\xc3\xb8d, der f\xc3\xb8rte til \xc3\xb8del\xc3\xa6ggelsen af libyske missilb\xc3\xa5de og radarsystemer._NEWLINE_Den 5. april sprang en bombe p\xc3\xa5 et diskotek i Vestberlin og dr\xc3\xa6bte to amerikanske soldater, en tyrkisk kvinde og s\xc3\xa5rede 200 andre. USA p\xc3\xa5stod at de havde opfanget meddelelser fra libyske agenter i \xc3\x98sttyskland der var involveret i angrebet.'